**Giorgione**, pravog imena **Giorgio da Castelfranco** (Castelfranco, 1477/1478. – Venecija, 25. listopada 1510), bio je izuzetan talijanski slikar venecijanskog slikarstva visoke renesanse.

Biografija
----------

*Madona na prijestolju sa sv. Liberaleom i sv. Franjom* u crkvi u Castelfrancu, 1504. 200 x 152 cm.
Giorgione je rođen u Castelfrancu, o njegovom djetinjstvu i školovanju prije dolaska u Veneciju zna se veoma malo. Giorgione je bio učenik G. Bellinija u Veneciji od kojega preuzima i razvija boju kao glavno sredstvo poetskog izraza i dubokih, magličastih prikaza krajolika obogaćenih mitološkim prizorima (česte scene iz Arkadije uronjene u nježno, poetično difuzno svjetlo, meka profinjena kolorita).

Družio se s Tizianom, koji mu je bio prijatelj, ali i takmac. God. 1508. dovršio je Giorgione u Veneciji veliki freskalni dekor fasade na *Fondaco dei Tadeschi*, koji je sve do 16. st. bio velika likovna senzacija, no od njega su danas ostali samo fragmenti u djelima kasnijih grafičara.

Giorgio Vasari spominje u svom djelu „Životi" da je Giorgione umro mlad od kuge u Veneciji i da je *„ ... bio odgojen u Veneciji i trajno se bavio stvarima ljubavi, odajući se predano svirci na lutnji tako čudesno, da je u svoje vrijeme slovio kao izvanredan svirač i pjevač ..."*.

Nakon smrti, njegove nedovršene slike je dovršavao Tizian. Legendarna slava, još za života, i njegova zagonetnost, stvorile su od njega mit i sasvim krivu sliku (vjerovalo se da je naslikao brojne slike koje su bile ispod njegove razine, a jedno se vrijeme, potpuno neutemeljeno, vjerovalo da je iz plemićke obitelji, te da je bio iz židovske obitelji).

Djela
-----

*Oluja (Giorgione)*, 1508. ulje na platnu, 82 × 73 cm, Galerija Akademije, Venecija.
U suradnji s mladim Tizianom izveo alegorijske freske na pročelju palače *Fondaco dei Tedeschi* (nisu sačuvane - samo fragmenti).

Nakon stoljetnih rasprava, krivih atribucija, komparativnom analizom danas mu se sa sigurnošću mogu pripisati: oltarna slika *Madona na prijestolju sa sv. Liberaleom i sv. Franjom* u crkvi u Castelfrancu, i slike: *Salamonov sud*; *Tri filozofa*; *Portret mladića*; *Portret mlade djevojke*; *Oluja (Giorgione)*; *Koncert u prirodi* (*Concert Champêtre* u Louvreu). Čudesan senzualni akt ukomponiran u smireni krajolik, tzv. *Usnula Venera*, koji je vjerojatno završio Tizian zbog Giorgionove iznenadne i prerane smrti.

### Odabrana djela

*Usnula Venera*, 1510. ulje na platnu, 108 × 175 cm, Dresden.
* Salomonov sud, oko 1501. ulje na platnu, 89 × 72 cm, galerija Uffizi, Firenca.*Salomonov sud*, oko 1501. ulje na platnu, 89 × 72 cm, galerija Uffizi, Firenca.
* Poklonstvo pastira, oko 1505. ulje na platnu, 90,8 x 110,5 cm, Nacionalna galerija, Washington.*Poklonstvo pastira*, oko 1505. ulje na platnu, 90,8 x 110,5 cm, Nacionalna galerija, Washington.
* Tri filozofa', 1508. ulje na platnu, 123,5 × 144,5 cm, Beč.*Tri filozofa'*, 1508. ulje na platnu, 123,5 × 144,5 cm, Beč.
* Koncert u prirodi, oko 1510. ulje na platnu, 110 × 138 cm, Louvre, Pariz.*Koncert u prirodi*, oko 1510. ulje na platnu, 110 × 138 cm, Louvre, Pariz.

**Ostala djela:**

* *Mojsijevo vatreno krštenje* (1500.-1501.) - ulje na dasci, 89 x 72, Uffizi, Firenca.
* *Judita* (oko 1504.) - ulje na platnu, prebačeno s daske, 144 x 66,5 cm, Ermitaž, Sankt Petersburg.
* *Potret mladenke (Laura)* (oko 1506.)  ulje na drvu, 41 x 33,5 cm, Kunsthistorisches Museum, Beč.
* *Starica* (oko 1508.) - ulje na platnu, 68 x 59 cm, Galerija akademije, Venecija.
* *Potret mladića* (1508.-10.) - ulje na platnu, 72,5 x 54 cm, Muzej umjetnosti, Budimpešta.
* *Portret ratnika* (oko 1509.) - ulje na platnu, 90 x 73 cm, galerija Uffizi, Firenca.
* *Strastveni pjevač* (oko 1510.) - ulje na platnu, 102 x 78 cm, Galerija Borghese, Rim.
* *Portet mladića* - ulje na drvu, 69,4 x 53,5 cm, Alte Pinakothek, München.

Povezano
--------

* Renesansno slikarstvo
* Visoka renesansa

Izvori
------

* Gina Pischel, *Opća povijest umjetnosti 1.*, Mladost, Zagreb, 1975. god.
* Dr. Jadranka Damjanov, *Likovna umjetnost 2.*, Školska Knjiga – Zagreb, 1997. god.
* Više autora, *Opća povijest umjetnosti*, Mozaik Knjiga, Zagreb, 2003. god.
* *Enciklopedija likovnih umjetnosti*, Matica Hrvatska, Zagreb, 1975. god.
* Gilles Plazy & Jean Lacouture, *Povijest umjetnosti u slikama*, Leo-Commerce, d. o. o. Rijeka, 2000. god.
* H. W. Janson, *Art History*, Thames & Hudson, London, 1997.
* Several Authors, *History Of Western Art*, McGraw Hill, New York, 2001.

***Giorgione*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 39385864
* LCCN: n79029786
* ISNI: 0000 0001 2128 7942
* GND: 118539469
* SELIBR: 188258
* SUDOC: 027525708
* BNF: cb11954736s (podaci)
* ULAN: 500028290
* MusicBrainz: 781f9ef3-2b79-4a45-bbcf-7d71e47d8d6d
* NLA: 36509446
* NDL: 00440980
* NKC: xx0011782
* BNE: XX879321
* CiNii: DA03939637
* KulturNav: id
* RKD: 31833

 |